**VI. ročník ETV 11.5.-15.5.2020**

Prečítaj si a zopakuj: (ak niečo nemáš napísané v zošite napíš si to)

**Asertívny človek** – aktívne vyjadruje a presadzuje svoje myšlienky, názory a túžby. Dáva najavo, čo mu prekáža a naopak, čo mu vyhovuje. Snaží sa svoje myšlienky a túžby presadiť voči iným tak, aby neprekročil svoje práva ani práva iných. Dokáže slušne a pokojne odmietnuť návrhy iných ľudí (povedať NIE).

**Pasívne správanie** – je správanie, pri ktorom je človek nečinný a nereaguje na podnety. Ako pasívneho môžeme označiť i človeka ľahostajného alebo poddajného, ktorý nepresadzuje svoju vôľu a túžby, ale často sa nechá viesť inými ľuďmi (napríklad i v jeho neprospech).

**Agresívne správanie** – je útočné a nepriateľské správanie voči iným ľuďom, zvieratám i veciam s cieľom poškodiť ich. Agresivita môže byť telesná (útok spôsobujúci telesnú bolesť) alebo i psychická. Za agresivitu považujeme nielen priamy útok, ale i jeho naznačenie (spôsobuje strach a stres) alebo neprimerané (napr. hrubé či útočné) odmietanie návrhov iných. Niekedy môže byť agresívne správanie skryté, niekedy aj neuvedomené.

**Prosociálne správanie** – sú skutky a činy vykonané v prospech druhých bez nároku na odmenu, teda nezištne, bez očakávania pochvaly či protislužby.

1. **Vytvor komiks, v ktorom budú vystupovať tri osoby, pričom svoju požiadavku sa jedna z nich bude snažiť presadiť asertívne.** ( Nakresli si komiks do zošita.)

**Učivo z ETV je doplnkové, úlohy z ETV nemusíte posielať.**

Ak by ste mi však chceli napísať, ako sa Vám darí, niečo sa spýtať alebo zverejniť komiks, ktorý ste nakreslili, stále platí mailová adresa: martina.tulipanova@centrum.sk